Document ID: 32008R0116

РЕГЛАМЕНТ (ЕО) № 116/2008 НА КОМИСИЯТА
от 28 януари 2008 година
за изменение на Регламент (ЕО) № 423/2007 на Съвета относно ограничителни мерки срещу Иран
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 423/2007 на Съвета относно ограничителни мерки срещу Иран (1), и по-специално член 15, параграф 1, букви а) и б) от него,
като има предвид, че:
(1)
Съгласно член 2 от Регламент (ЕО) № 423/2007 в приложение I към този регламент следва да съдържа списък със стоките и технологиите, включително софтуер, посочени в списъците на Групата на ядрените доставчици и на Режима за контрол на ракетните технологии, както и други стоки и технологии, чиято продажба, доставка, прехвърляне или износ към Иран са забранени в съответствие с определенията, изготвени от компетентния Комитет по санкциите на ООН или от Съвета за сигурност на ООН. Не бяха направени такива допълнителни определения.
(2)
Но в съответствие с член 2 от Регламент (ЕО) № 423/2007 в приложение I не следва да бъдат включени стоки и технологии, които се посочват в Общия списък на оръжията на Европейския съюз (2),
(3)
С цел да бъде улеснено прилагането в приложение I към Регламент (ЕО) № 423/2007 следва да бъдат посочени стоките и технологиите, които са предмет на забраната от приложение I към Регламент (ЕО) № 1334/2000 на Съвета за въвеждане режим на Общността за контрол на износа на стоки и технологии с двойна употреба (3).
(4)
Швеция поиска уебсайта ѝ, на който са посочени компетентните органи, да бъде включен в приложение III към Регламент (ЕО) № 423/2007, а Естония и Унгария поискаха поправки по отношение на уебсайтовете си,
ПРИЕ НАСТОЯЩИЯ РЕГЛАМЕНТ:
Член 1
1. Приложение I към Регламент (ЕО) № 423/2007 се замества с текста от приложение I към настоящия регламент.
2. Приложение III към Регламент (ЕО) № 423/2007 се замества с текста от приложение II към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 януари 2008 година.

Labels: 5
14
7
3
12
18